Алан Форд - Википедија

# Алан Форд

### Од Википедија, слободна енциклопедија

Групата ТНТ

Алан Форд е стрип креиран од италијанските автори Магнус и Банкер (Magnus & Bunker). Ги следи гротескните авантури на Групата ТНТ од Њујорк, кои се црнохуморна пародија на низа етаблирани производи од популарната култура, како гангстерските филмови со Џејмс Кегни и шпијунските филмови со Џемс Бонд, но истовремено ги критикува општествените појави како расизмот и социјалните неправди, како капиталистичката експлоатација и политичката корупција.

## [уреди] Ликови

Низ серијалот, кој се одржува со по една епизода месечно уште од 1969 година дефилираат низа ликови, чиј морал и постапки се често контроверзни.

### [уреди] Група ТНТ

- Алан Форд е убав, но наивен русокос сирак, кој често упаѓа во неволји и се труди да делува помирително во односите меѓу луѓето. Особено нема среќа со жените, кои најчесто го искористуваат, почнувајќи од супер-шпијунката Марго, завршувајќи со Бренда, негова најдолготрајна девојка за која се испоставува дека е агент на Големиот Цезар.
- Боб Рок е низок, со голем нос, кавгаџија, облечен во наметка и капа на Шерлок Холмс (автопортрет на цртачот Магнус).
- Бројот Еден е стар паралитичар со долги нос и брада, водач на Групата ТНТ. Наводно имал познанства со разни историски личности, од Хомер па навака. Има мало книжуле во кое чува инкриминирачки податоци за многумина, особено за њујоршките полицајци („фрит, фрит“).
- Сер Оливер (Сир Оливер), англиски аристократ со монокол, перфектни манири и лепливи прсти.
- Грунф, пронаоѓач и пилот, Германец по потекло.
- Дебелиот Шеф, односно Гервасиус Твинклеминкенсон е автопортрет на авторот Бункер.
- Еремија (Јеремија) е тежок хипохондар.
- Заморецот Сквики
- Песот Носко (Носоња)
- Папагалот Клодовик
- Мачката Пруди
- Питонот Ксерес

### [уреди] Сојузници (најчесто)

- Бродвејскиот импресарио Тобија Квантрил, пријател на Бројот Еден и сопственик на Ксерес.
- Неспособниот полициски инспектор Брок.
- Претставниците на тајната служба на САД, генералот Вор и неговиот помошник Берт.
- Бразилката Почита, убавица која обично е топлес, промискуитетна и добродушна.
- Почито, глувонем брат на Почита и готвач со ужасно реноме.

### [уреди] Негативци

- Убавата и фатална шпијунка Марго (Margot).
- Суперхик, алкохолизиран „обратен Робин Худ“, кој краде од сиромасите да им дава на богатите.
- Арсен Лупига, џентламен-крадец, пародија на Арсен Лупен.
- Мајсторот во маскирање Гумифлекс.
- ТВ-напаста Антенмен е инспириран од современите случувања во италијанската политика, особено подемот и активностите на медиумскиот магнат Берлускони.
- Големиот Цезар во првите 180 епизоди е сојузник, а потоа се испоставува дека сковал заговор против групата, која е сеуште во војна со него.
- Вампирот Вурдалак.
- Триото Фантастикус.

## [уреди] Преводи

Освен на италијански, Алан Форд излегувал на просторите на бивша Југославија и во Франција.

Во Македонија првите достапни изданија на Алан Форд беа на хрватски јазик, во издание на загребски „Вијесник“, во седумдесеттите години на двесеттиот век. Особен печат на читателската публика остави преведувачот од тоа време хрватскиот писател Nenad Brixy. По распадот на СФРЈ, се појави и издание на македонски јазик, кое издржа не повеќе од дваесет изданија. Од 2004 се достапни изданија на српски јазик, кои се објавуваат со еден месец задоцнување, но по популарна цена од 30 денари.

Стандардните изданија на Алан Форд се мал формат, секогаш во формат од 120 страници поделени на две сликички нацртани во црно-бела техника. Исклучок беа репринтите на класични епизоди објавени во „Макси супер стрип“, магазин на „Вијесник“ со А4 формат, во текот на осумдесеттите години.

## [уреди] Надворешни врски

- Агора: Наивец во светот на злите од Томислав Османли, есеј за Алан Форд
- Галерија на гегови од стрипот (на хрватски)

Преземено од "http://mk.wikipedia.org../../../%D0%B0/%D0%BB/%D0%B0/%D0%90%D0%BB%D0%B0%D0%BD_%D0%A4%D0%BE%D1%80%D0%B4_9f07.html"

Категорија: Стрип

##### Views

- Статија
- Разговор
- Тековна верзија

##### Пребарај

##### Други јазици

- Bosanski
- English
- Français
- Hrvatski
- Bahasa Indonesia
- Italiano
- Srpskohrvatski / Српскохрватски
- Slovenščina
- Српски / Srpski